IZDOTS

Ar Jelgavas valstspilsētas pašvaldības domes

2024. gada 20. jūnija lēmumu Nr.7/12

**JELGAVAS VALSTSPILSĒTAS PAŠVALDĪBAS**

**LĪDZFINANSĒJUMA PIEŠĶIRŠANAS MĀCĪBU IZDEVUMU SEGŠANAI KOMISIJAS NOLIKUMS**

1. **Vispārīgie jautājumi**
2. Jelgavas valstspilsētas pašvaldības Līdzfinansējuma piešķiršanas mācību izdevumu segšanai komisijas (turpmāk – Komisija) nolikums nosaka Komisijas uzdevumus, tiesības, struktūru un darba organizēšanas kārtību.
3. Komisija ir Jelgavas valstspilsētas pašvaldības domes (turpmāk – Dome) izveidota Jelgavas valstspilsētas pašvaldības (turpmāk – pašvaldība) institūcija, kas darbojas saskaņā ar normatīvajiem aktiem un šo nolikumu.
4. Komisija darbojas Domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās Domes pirmās sēdes sasaukšanas.
5. **Komisijas darbības mērķi, uzdevumi un tiesības**
6. Komisijas darbības mērķis ir nodrošināt pašvaldības budžetā pedagogu un sporta treneru atbalstam piešķirto finanšu līdzekļu piešķiršanu pašvaldības izglītības iestāžu pedagogiem un pašvaldības sporta izglītības iestāžu sporta pedagogiem un treneriem (turpmāk – treneri) nepieciešamās izglītības un kvalifikācijas iegūšanas izdevumu segšanai atbilstoši pašvaldības izdotiem noteikumiem “Pašvaldības līdzfinansējuma piešķiršanas kārtība Jelgavas valstspilsētas pašvaldības izglītības iestāžu pedagogiem un Jelgavas valstspilsētas pašvaldības sporta izglītības iestāžu sporta pedagogiem un treneriem mācību izdevumu segšanai” (turpmāk – noteikumi).
7. Komisijas uzdevumi:

5.1. izvērtēt pedagogu un treneru iesniegumus līdzfinansējuma piešķiršanai atbilstoši noteikumos noteiktiem kritērijiem;

5.2. pieņemt lēmumu par līdzfinansējuma piešķiršanu un piešķiramā līdzfinansējuma apmēru;

5.3. pieņemt lēmumu par piešķirtā līdzfinansējuma saistību dzēšanu;

5.4. nodrošināt pašvaldības budžeta līdzekļu piešķiršanu atbilstoši noteikumiem un pedagogu un treneru uzņemto saistību izpildes pārraudzību.

1. Komisijas tiesības:

6.1. pieprasīt no valsts un pašvaldību institūcijām informāciju, kas nepieciešama Komisijas uzdevumu izpildei;

6.2. izskatāmo jautājumu vispusīgai izvērtēšanai uzaicināt piedalīties Komisijas sēdēs ar padomdevēja tiesībām pašvaldības izglītības iestāžu vadītājus un citas personas.

**III.** **Komisijas sastāvs**

1. Komisiju 6 (sešu) locekļu sastāvā, tajā skaitā Komisijas priekšsēdētāju apstiprina Dome. Komisijas priekšsēdētājs ir pašvaldības domes priekšsēdētāja vietnieks sociālo lietu, veselības aizsardzības, kultūras, izglītības un sporta jautājumu programmā.
2. Komisija no Komisijas locekļiem ievēl Komisijas priekšsēdētāja vietnieku, kurš Komisijas priekšsēdētāja prombūtnes laikā pilda viņa pienākumus.
3. Komisijas sastāvā iekļauj:

9.1. pašvaldības iestādes “Jelgavas izglītības pārvalde” (turpmāk – Izglītības pārvalde) vadītāju;

9.2. Izglītības pārvaldes vadītāja vietnieku;

9.3. pašvaldības iestādes “Sporta servisa centrs” (turpmāk – Centrs) direktoru;

9.4. Centra direktora vietnieku sporta jautājumos;

9.5. Izglītības pārvaldes juristu.

**IV. Komisijas darba organizēšana**

1. Komisijas organizatorisko un tehnisko apkalpošanu nodrošina Izglītības pārvalde. Komisijas sekretāru nozīmē pašvaldības izpilddirektors ar rīkojumu.
2. Komisijas priekšsēdētājs:

11.1. organizē un vada Komisijas darbu;

11.2. sasauc un vada Komisijas sēdes;

11.3. kontrolē pieņemto lēmumu izpildi;

11.4. pārstāv Komisiju attiecībās ar valsts un pašvaldību institūcijām un privātpersonām.

1. Komisijas priekšsēdētājs sasauc Komisijas sēdes pēc nepieciešamības, bet ne retāk kā reizi semestrī.
2. Komisijas sēdes var notikt, ja tajās piedalās ne mazāk kā 4 (četri) no Komisijas locekļiem. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
3. Komisijas sēdes tiek protokolētas. Protokolu paraksta Komisijas priekšsēdētājs un Komisijas sekretārs.

Domes priekšsēdētājs A. Rāviņš